ມີຄົນນຶ່ງ ເສຍຊີວິດແລ້ວ ຍ້ອນ ຄວາມວຸ້ນວາຍ ຢູ່ ບັງກລາແດັສ (ສະໄລດ໌)
ພວກສະໜັບສະໜຸນ ທ່ານ Abdul Quader Mollah ຜູ້​ນໍາພັກ​ຝ່າຍ​ຄ້ານ Jemaat-e-Islami ​ໄດ້​ພາກັນ​ໂຮມ​ຊຸມນຸມ​ເດີນ​ຂະ​ບວນ​ຢູ່​ທີ່​ນະຄອນ​ຫລວງ Dhaka ​
ມີຄົນນຶ່ງໄດ້ເສຍຊີວິດ ຫລັງຈາກຖືກກ້ອນຫີນທີ່ແກວ່ງມາໃສ່ ຢູ່ ໃນ Bangladesh ໃນຂະນະທີ່ພວກເດີນຂະບວນພາກັນປະ ທ້ວງຕໍ່ການຕັດສິນໂທດປະຫານຊີວິດ ຜູ້ນໍາຂັ້ນສູງຂອງພັກອິສ ລາມ ໃນຂໍ້ຫາກໍ່ອາຊະຍາກໍາສົງຄາມ ໃນລະຫວ່າງສົງຄາມ ເພື່ອ ຄວາມເປັນເອກກະ ລາດຈາກປາກິສຖານ ຂອງ Bangladesh ໃນປີ 1971 ບັນດາຜູ້ສະໜັບສະໜຸນ ທ່ານ Abdul Quader Mollah ຜູ້ນໍາ ພັກຝ່າຍຄ້ານ Jemaat-e-Islami ໄດ້ພາກັນໂຮມຊຸມນຸມເດີນ ຂະບວນຢູ່ທີ່ນະຄອນຫລວງ Dhaka ແລະຢູ່ໃນເມືອງຕ່າງໆ ເພື່ອປະທ້ວງການຕັດສິນຂອງສານສູງສຸດ ໃນວັນອັງຄານວານ ນີ້ ທີ່ໄດ້ເພີ້ມໂທດ ຈາກຕິດຄຸກຕະຫລອດຊີວິດ ມາເປັນປະຫານ ຊີວິດ ບັນດາໂຮງຮຽນ ແລະທຸລະກິດຕ່າງໆ ໄດ້ປິດລົງ ແລະການຮັກສາຄວາມປອດໄພໄດ້ມີເພີ້ມຂຶ້ນຢູ່ທີ່ນະຄອນຫລວງ ໃນຂະນະທີ່ພວກປະທ້ວງ ເຕົ້າໂຮມກັນແກວ່ງ ກ້ອນຫີນ ແລະລະເບີດທີ່ເຮັດດ້ວຍຕົນເອງໃສ່ຕໍາຫລວດ ແລະມີການຮຽກຮ້ອງນັດຢຸດງານໃນທົ່ວປະເທດ ໂດຍພັກຂອງທ່ານ Mollah ໃນວັນອັງຄານວານນີ້ ສານສູງສຸດ Bangladesh ໄດ້ເພີ້ມໂທດຕໍ່ທ່ານ Mollah ຂຶ້ນເປັນປະຫານຊີວິດໃນຄວາມຜິດກໍ່ໂທດກຳຕ້ານມະນຸດຊາດ ຫລັງຈາກການຕັດສິນກ່ອນໜ້ານີ້ ຂອງສານອາຊະຍະກໍາສົງຄາມ ທີ່ເຫັນວ່າເປັນການຜ່ອນຜັນຈົນເກີນໄປ ພັກສັນນິບາດ Awami ຊຶ່ງເປັນພັກລັດຖະບານ ແມ່ນຍິນດີກັບການຕັດສິນຂອງສານ ຄະດີດັ່ງກ່າວນີ້ ໄດ້ກາຍເປັນບັນຫາ ທີ່ມີການຜິດຂ້ອງຕ້ອງຖຽງກັນຢູ່ເລື້ອຍໆ ມີການປະທ້ວງລະເບີດຂຶ້ນ ຫຼັງຈາກໄດ້ມີການຕັດສິນໂທດ ໃນຂັ້ນຕົ້ນ ເມື່ອເດືອນມັງກອນທີ່ຜ່ານມາ ຊຶ່ງພາໃຫ້ທາງສະພາແຫ່ງຊາດ ຕ້ອງໄດ້ດັດແປງແກ້ໄຂກົດໝາຍ ວ່າດ້ວຍອາ ຊະຍາກຳສົງຄາມໃໝ່ ກົດໝາຍດັ່ງກ່າວນີ້ ຊຶ່ງໃນປະຈຸບັນ ອະນຸຍາດໃຫ້ລັດຖະບານຂໍ ອຸທອນໄດ້ ຕໍ່ການຕັດ ສິນໂທດໃດໆກໍຕາມທີ່ເຫັນວ່າເປັນການບໍ່ພຽງພໍ ຫລືບໍ່ເໝາະສົມເທົ່າທີ່ຄວນ ພວກສະໜັບສະໜຸນທ່ານ Mollah ເວົ້າວ່າ ຄຳຕັດສິນຕໍ່ທ່ານນັ້ນ ມີ ຈຸດປະສົງທາງດ້ານການເມືອງ ມີຫຼາຍກວ່າ 100 ຄົນ ເສຍຊີວິດ ໃນການປະທ້ວງ ແລະການໂຮມຊຸມ ນຸມຕໍ່ຕ້ານການປະທ້ວງ ທີ່ເລີ້ມມາແຕ່ເດືອນມັງກອນ ເວລາສານອາຊະ ຍາກຳສົງຄາມ ໄດ້ອອກຄຳຕັດສິນຕໍ່ບັນດາຜູ້ຕ້ອງສົງໄສ